VENDIM
Nr. 226, datë 20.12.2019

MBI KËRKESËN E SHOQËRISË “ERS-08” SHPK, PËR SHTYRJEN E AFATEVE TË VENDIMIT NR. 63, DATË 13.6.2008, I NDRYSHUAR

Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; të nenit 114, pika 3, të ligjit nr. 44/2015, “Kodi i Procedurave Administrative”, si dhe të nenit 15, të “Rregullave për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016, Bordi i ERE-s, në mbledhjen e tij të datës 20.12.2019, mbasi shqyrtoi relacionet me nr. 111/3 prot., datë 21.11.2019, nr. 11/3-1 prot., datë 22.11.2019, nr. 115/5 prot., datë 13.12.2019, të Drejtorisë së Licencimit, Autorizimeve dhe Mbikëqyrjes, lidhur me “Kërkesën e shoqërisë “ERS-08” sh.p.k., për shtyrjen e afateve të vendimit nr. 63, datë 13.6.2008, ë  ndryshuar”, 
konstatoi se: 
- Shoqëria “ERS-08” sh.p.k. i është drejtuar ERE-s me shkresën nr. 33 prot., datë 14.11.2019, protokolluar në ERE, me nr. 694/1, datë 18.11.2019, duke kërkuar shtyrjen e afatit të plotësimit të kushteve, me argumentin se pavarësisht negociatave të vazhdueshme, nuk ka arritur ende të lidhë me MIE-n një kontratë për shitblerjen e energjisë elektrike (PPA). Për këtë arsye, janë pezulluar edhe punimet për zbatimin e projektit. Shoqëria “ERS-08” sh.p.k. i kërkon ERE-s shtyrjen e afatit të realizimit të kushteve të vendimit të licencimit me 18 muaj.
- Shoqëria “ERS-08” sh.p.k. është licencuar nga ERE me vendimin nr. 63, datë 13.6.2008, në aktivitetin e ndërtimit, instalimit dhe shfrytëzimit të centraleve elektrikë me erë, si dhe prodhimin e energjisë elektrike nga Parku Eolik Kavajë, me kusht zbatimin e sa parashikuar në licencën tip të miratuar nga Bordi i Komisionerëve të ERE-s, për aktivitetin e ndërtimit dhe të prodhimit të energjisë elektrike nga centrale eolike, si dhe kushteve të parashikuara në pikën 1, germat “a”, “b”, “c”, “d” dhe “e”, të këtij vendimi. 
- ERE ka miratuar shtyrjen e afateve të licencës, për: “ndërtimin, instalimin dhe shfrytëzimin e centraleve elektrik me erë për Parkun Eolik Sarandë, si dhe prodhimin e energjisë elektrike prej tyre”, me vendimet nr. 46, datë 28.5.2009 dhe nr. 135, datë 15.11.2013.
- ERE, me vendimin nr. 4, datë 10.1.2018, “Mbi shtyrjen e afatit për realizimin e kushteve të vendosura nga ERE shoqërisë “ERS-08” sh.p.k., mbajtëse e licencës nr. 59, seria NPM08P, “Për ndërtimin, instalimin, shfrytëzimin dhe prodhimin e energjisë elektrike nga centrale eolike”, ka vendosur: Shtyrjen e afatit për realizimin e kushteve të vendosura nga ERE në pikën 2, germat “a”, “b”, “c”, “d” dhe “e”, të vendimit nr. 63, datë 13.6.2008, “Mbi aplikimin e shoqërisë “ERS-08” sh.p.k., për licencimin në aktivitetin e ndërtimit, instalimit dhe shfrytëzimit të centraleve elektrike me erë dhe prodhimin e energjisë elektrike nga Parku Eolik Kavajë”, për shoqërinë “ERS-08” sh.p.k., mbajtëse e licencës nr. 59, seria NPM08P, “Për ndërtimin, instalimin, shfrytëzimin dhe prodhimin e energjisë elektrike nga centrale me erë nga Parku Eolik Kavajë, deri në datën 15.11.2019.
- MIE, me shkresën nr. 102/4 prot., datë 27.4.2015, e cila ka ardhur si përgjigje e shkresës së ERE-s nr. 14 prot., datë 7.1.2015, ku iu kërkua të bëjë me dije, lidhur me kompetencën institucionale të trajtimit të këtyre subjekteve në mbështetje të legjislacionit në fuqi, bën me dije se: VKM-ja nr. 1701, datë 17.12.2008, “Për miratimin e rregullores për procedurat e dhënies së autorizimeve për ndërtimin e objekteve të reja gjeneruese që nuk janë objekt koncesioni”, nuk ka efekt prapaveprues. Vlerësimi i kërkesave lidhur me licencat e miratuara nga ERE duhet të bëhet konform dispozitave ligjore, të cilat kanë qenë në fuqi në kohën e miratimit të këtyre licencave. 
- Për shkak të kompleksit të problematikave që i licencuari ka hasur, është shprehur se nuk ka mundur të plotësojë në kohë të gjitha kushtet e vendimit nr. 63, datë 13.6.2008, “Për licencimin e shoqërisë “ERS-08” sh.p.k.”.
- Shoqëria “ERS-08” sh.p.k. ka depozituar në ERE një korrespondencë të OST sh.a. (shkresa nr. 505/1 prot., datë 5.5.2008), në të cilën kjo e fundit shprehet për mundësinë e lidhjes me rrjetin e transmetimit të Parkut Eolik Lezhë, me kapacitet 50 mw, nëpërmjet një linjë 110 kV, me seksion ACSR 240 mm2 në nënstacionin e Bushatit dhe Parkun Eolik Kavajë, me kapacitet 40 mw, nëpërmjet një linjë 110 kV, me seksion ACSR 240 mm2 në nënstacionin e Bushatit, marrëveshjen e nënshkruar me OST sh.a. Shoqëria nuk ka depozituar në ERE marrëveshje për lidhjen me rrjetin të nënshkruar me OST sh.a.
- Shoqëria nuk ka përcjellë studimin e fizibilitetit.
- Me qëllim shqyrtimin e rrethanave që kanë penguar përmbushjen e detyrimeve në afat, nga ana e shoqërisë është e nevojshme të ushtrohet një monitorim i thelluar pranë subjektit.
- Rezulton se shoqëria “ERS-08” sh.p.k., nuk është debitore ndaj ERE-s dhe ka shlyer të gjitha pagesat e rregullimit. 
Për gjithë sa më sipër cituar, Bordi i ERE-s 

VENDOSI:

1. Të pezullojë shqyrtimin e kërkesës së shoqërisë “ERS-08” sh.p.k. për shtyrjen e afateve të vendimit nr. 63, datë 13.6.2008, në aktivitetin e “Ndërtimit, instalimit dhe shfrytëzimit të centraleve elektrikë me erë, si dhe prodhimin e energjisë elektrike nga Parku Eolik Kavajë, deri në përfundimin e monitorimit të përcaktuar në pikën 2 të këtij vendimi”. 
2. Të ushtrojë monitorim të thelluar pranë subjektit “ERS-08” sh.p.k., për të evidentuar, për të dokumentuar e për të shqyrtuar të gjitha rrethanat të cilat aplikuesi pretendon se i kanë pamundësuar zbatimin e kushteve dhe afateve të parashikuara në vendimin e Bordit të Komisionerëve të ERE-s nr. 63, datë 13.6.2008, “Për licencimin e shoqërisë “ERS-08” sh.p.k., të ndryshuar, si dhe për të analizuar pasqyrat financiare të shoqërisë për të verifikuar shpenzimet e kryera deri më sot. 
3. Afati i pezullimit të parashikuar në pikën 1 të këtij vendimi, përfundon jo më vonë se 90 ditë nga hyrja në fuqi e këtij vendimi.
4. Aplikuesi, shoqëria “ERS-08” sh.p.k., është përgjegjëse për marrjen e të gjitha masave për të siguruar çdo dokumentacion të nevojshëm, me qëllim përfundimin e monitorimit të parashikuar në këtë vendim, në afat.
5. Drejtoria e Licencimit, Autorizimeve dhe Mbikëqyrjes do të njoftojë palët e interesuara lidhur me vendimin e Bordit të ERE-s. 
Ky vendim hyn në fuqi menjëherë. 
Për këtë vendim mund të kërkohet rishikim, brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare. 
[bookmark: _GoBack]Ky vendim botohet në Fletoren Zyrtare.

